Maria Teresa Austriakoa (1816-1867)

Maria Teresa Austria-Teschengoa (alemanez, Maria Theresia von Österreich; Viena, 1816ko uztailaren 31 – Albano Laziale, 1867ko abuztuaren 8a) Austriako artxidukesa izan zen jaiotzez. Teschen adarrekoa zen, Habsburgo-Lorrena Etxekoa.

 Bizitza 

 Familia 
Teschengo dukea zen Karlos Austriako artxidukearen eta Enriketa Nassau-Weilburgeko printzesaren alaba zaharrena izan zen. Leopoldo II.a Germaniar Erromatar Inperio Santuko enperadorearen eta Maria Luisa Espainiako infantaren biloba zen aitaren bidez, eta amaren aldetik Nassauko dukerriaren familiakoa zen. Gurasoen jauregian bataiatu zuten, Albertina jauregian, 1816ko abuztuaren 2an, Vienako printze-artzapezpikuak, aitabitxi-amabitxiak osaba, Frantzisko I.a Austriako enperadorea, eta Maria Teresa Austriako artxidukesa, Antonio Saxoniako printzearen emaztea, Maria Leopoldina Austriako artxidukesak ordezkatua.

Amaren aldeko aitona-amonak Frederiko Guilende Nassau-Weilburgeko (1768-1816) printzea eta emaztea, Luisa Isabel Kirchbergeko burgravina, Sayn-Wittgenstein-Hachenburg-eko kondesa izan ziren. Aitaren aldeko aitona-amonak Karlos Kristian Nassau-Weilburg-ekoa eta Karolina Orange-Nassauko  printzesa. Amonaren aldeko birraitona eta birramona Gilen IV.a Orange-Nassauko printzea eta Ana Hannoverreko printzesa ziren. Birramona horren gurasoak Jurgi II.a Britainia Handiko erregea eta Karolina Ansbacheko margravina ziren.

 Abadesa 
Ama 1829. urtean hil zen, 13 urte zituenean, eta hortaz, aita eta neba Albertorekin batera, neba-ahizpa gazteenen ardura hartu zuen. Osabak, Frantzisko I.a Austriakoak, Pragako gazteluko Dama Nobleen Erakundeko abadesa izendatu zuen 1834an. Postu hori Austriako artxidukesa batek bete behar zuen beti. 1835. urtean, enperadore berriaren koroatzea zela eta, Fernando I.a Austriakoak eta emazte Maria Ana Savoiakoak, Bohemiako errege-erregina bezala, abadesa Bohemiako erregina koroatzen uzten zuen pribilegioa erabili zuten. Ezkondu zenean utzi zuen goi-kargu hori.

 Ezkontza 
1837ko urtarrilaren 27an ezkondu zen Fernando II.a Bi Sizilietakoa erregearekin. Bi Sizilietako Erresumako erregina bihurtu zen eta Borboi-Bi Sizilietako etxearen eta Austriako artxidukesa baten arteko hirugarren ezkontza ospatu zuten. 

 Ondorengoak: 
Bikoteak hamabi seme izan zituen:

 Luis (1838-1886), Traniko kondea. Matilde Ludovica Bavariakoarekin ezkondua, Austria-Hungariako enperatriza zen Elisabet Bavariakoaren ahizpa. Izan zuten alaba bakarra, Maria Teresa Borboi-Bi Sizilietako printzesa, Hohenzollerngo printzearekin ezkondu zen.
 Alberto (1839-1844), Castrogiovanniko kondea.
 Alfonso (1841-1934), Casertako kondea. Lehengusinarekin, Maria Antonieta Borboi-Bi Sizilietako printzesarekin, ezkondu zen, eta seme-alabak izan zituen. Borboi-Bi Siziliarren familiaren lerroa haiengandik dator.
 Maria Anunciada Borboi-Bi Sizilietakoa (1843-1871), Karlos Luis Austriako artxidukearekin ezkondua.
 Maria Inmaculada Borboi-Bi Sizilietakoa (1844-1899), Karlos Salvador Austria-Toscanako artxidukearekin ezkondua.
 Cayetano (1846-1871), Girgentiko kondea. 1868an, Espainiako infanta zen Elisabet Borboikoa eta Borboikoarekin ezkondu zen (Elisabet II.a Espainiako erreginaren alaba nagusia), eta horrek Espainiako infanta bihurtu zuen.
 José (1849-1852), Lucerako kondea.
 Maria Pia Borboi-Bi Sizilietakoa (1849-1882), Roberto I.a Parmako dukearekin ezkondu zen.
 Vicente (1851-1854), Melazzoko kondea.
 Pascual (1852-1904), Bariko kondea. Ezkontza morganatikoan ezkondu zen Blanche Marconnayrekin.
 Maria Luisa Borboi-Bi Sizilietakoa (1855-1874), Bardiko kondea zen Henrike Borboi-Parmako printzearekin ezkondua.
 Genaro (1857-1867), Caltagironeko kondea.
ezkerrera|thumb|325x325px|Maria Teresa Austriakoa, Bi Sizilietakoa.
 Erbestea eta tronua berreskuratzeko ahaleginak 
Maria Teresa alargun geratu zen 1859. urtean. Bi Sizilietako tronua bere semeordeak hartu zuen, Frantzisko II.a Bi Sizilietakoa erregeak, Fernando II.a Bi Sizilietakoak Maria Kristina Savoiakoarekin izan zuen lehen ezkontzatik izan zuen seme bakarrak.

Frantzisko ez zen tronua mantentzeko gai izan, eta errege familia osoa Erroman eta Albano Lazialen erbesteratu zen.

Maria Teresa izaera oso indartsukoa zen eta tronua berreskuratzen saiatu zen Napoliko izaera lokaleko matxinada txikietan. Hala ere, batek ere ez zuen arrakastarik izan.

 Heriotza 
1867. urtean artxidukesa koleraren ondorioz hil zen Albano Lazialen, bere seme gazteena, Genaro printzea (gaixotasun beraren ondorioz hila) baino egun batzuk lehenago, eta bere semeordeak negar asko egin zuen. Mediku baten arreta baztertu omen zuen, Manfrè doktorearena hain zuzen ere, liberala zela eta.

 Aginduak 
 Gurutze Izarratuaren Ordenako lehen mailako dama. (Austriar inperioa).link=Archivo:Ordre_de_la_Croix_étoilée_autro-hongrois.jpg|50x50px
 1844ko ekainaren 15a: Maria Luisa Erreginaren Dama Nobleen Ordenakoa. (Espainiako Erresuma).link=Archivo:Order_of_Queen_Maria_Luisa_(Spain)_-_ribbon_bar.svg|50x50px
 1849: Kristautasunaren Urrezko Arrosa. (Aita Santuen Lurraldea).

 Karguak 
 1837ko irailaren 7a – 1837ko urtarrilaren 27a: Pragako gazteluko Dama Nobleen Erakundeko abadesa.

 Erreferentziak 

 Kanpo estekak 

Kategoria:Kolerak hildakoak
Kategoria:Borboi-Bi Siziliak etxea
Kategoria:Maria Luisa Erreginaren Dama Nobleen Ordenako damak